ประเทศที่มีเศรษฐกิจใหญ่โตของโลก ทุ่มเงินมหาศาล เพื่อผ่อนบรรเทาให้ภาวะเศรษฐกิจโลก
ประเทศที่มีเศรษฐกิจใหญ่โตของโลก ทุ่มเงินจำนวนมหาศาล เพื่อผ่อนบรรเทาให้ภาวะเศรษฐกิจโลก ลดการถดถอยที่กำลังดำเนินอยู่อย่างหนักหน่วงนั้นลง
ส่วนนักเศรษฐศาสตร์ และอดีตรัฐมนตรีว่าการกระทรวงนโยบายเศรษฐกิจและการเงินญี่ปุ่น เฮอิโซะ ทาเคนากะกล่าวว่าการทุ่มเงินของรัฐบาลเป็นเรื่องที่ดีในระยะสั้น แต่เงินกระตุ้นเศรษฐกิจนั้นจะต้องกำหนดเป้าหมายไว้ให้และว่าในรายของประเทศทางเอเชีย การลงทุนด้านโครงสร้างพื้นฐานเป็นเรื่องที่ดีทั้งในระยะสั้นและระยะยาวแต่บางประเทศทุ่มเงินดังกล่าวเพื่อกอบกู้ฐานะของบริษัทที่ประสพความเสียหายแค่นั้นซึ่งเขาไม่คิดว่าจะช่วยสลายปัญหาได้ นายเฮอิโซะ ทาเคนากะกล่าวด้วยว่า รัฐบาลต้องกล้าตัดสินใจทางการเมืองว่าจะเลิกทุ่มเงินกระตุ้นเศรษฐกิจเมื่อใด? รัฐบาลของหลายประเทศกำลังมองดูว่า เมื่อไหร่ระบบธนาคารกลางอเมริกันจะเริ่มกวดขันในด้านนโยบายการเงินของตนโดยการดึงเงินออกจากระบบเมื่อใด? แต่มีการกล่าวขวัญกันด้วยว่า เรื่องนั้นช่วยทำให้มองเห็นสัญญาณที่ส่อว่าเศรษฐกิจกำลังฟื้นตัวเมื่อเร็วๆนี้ เมื่อตอนปลายปีที่แล้ว รัฐบาลของประเทศต่างๆ ในโลกทุ่มเงินหลายพันล้านเหรียญสหรัฐเพื่อกระตุ้นเศรษฐกิจของประเทศที่กำลังประสพภาวะซบเซาอย่างรุนแรงนั้น ให้ขยายตัวและลดอัตราดอกเบี้ยต่างๆ เพื่อให้บริษัทและผู้บริโภคสามารถกู้ยืมเงินได้โดยเสียดอกเบี้ยในอัตราที่ต่ำ ทางเมืองจีน ธนาคารต่างๆ ให้กู้ยืมเงินไปเป็นจำนวนมากพอๆกับผลผลิตมวลรวมของแคนาดา แต่ทว่าขณะที่เศรษฐกิจเริ่มฟื้นตัวรัฐบาลและนักธุรกิจเริ่มถกเถียงกันว่า ควรจะหยุดการกระตุ้นภาวะเศรษฐกิจเมื่อใดดี?ถ้าเลิกกระตุ้นภาวะเศรษฐกิจผิดจังหวะแล้ว จะทำให้เกิดผลเสียหายอย่างมหาศาลตามมา นายซู หมิน รองประธานคณะผู้บริหารของธนาคารแห่งประเทศจีนซึ่งเป็นธนาคารของรัฐบาลจีนกล่าวว่า ถึงแม้เศรษฐกิจที่สำคัญทางเอเชียอย่างเช่นเศรษฐกิจจีน ญี่ปุ่นและของเกาหลีใต้ขยายตัวในไตรมาสที่สองก็ตามแต่การฟื้นตัวที่ว่านี้ยังคงเปราะบาง นาย ซู หมิน กล่าวไว้ตอนนี้ว่า "การกล่าวว่าควรเลิกการกระตุ้นเศรษฐกิจในตอนนี้ออกจะเป็นการเร็วเกินไปเพราะโลกยังจำเป็นต้องพึ่งนโยบายการคลัง และการเงินเพื่อให้ภาวะเศรษฐกิจทรงเสถียรภาพแต่ถ้าเลิกการกระตุ้นภาวะเศรษฐกิจช้าเกินสมควร ก็เป็นเรื่องเสี่ยงมากเกินไปเช่นกัน" เขาตั้งข้อสังเกตว่าเรื่องที่เสี่ยงมากที่สุดเรื่องหนึ่งได้แก่เรื่องเงินเฟ้อซึ่งจะเกิดจากการใช้จ่ายเงินแบบปราศจากการยั้งคิด และกระตุ้นอุปสงค์มากเกินไป เรื่องที่น่ากลัวอีกอย่างหนึ่งก็คือ ราคาหุ้น และทรัพย์สินอาจสูงขึ้นอย่างรวดเร็วทำให้เกิดภาวะที่เรียกว่า "สินทรัพย์ฟองสบู่"นายซู หมินกล่าวด้วยว่า เมื่อคำนึงถึงเรื่องสภาพคล่องในตลาดซึ่งมีการอีดฉีดเงินเข้าไปเป็นจำนวนเก้าล้านล้านเหรียญสหรัฐเรื่องหนี้สินของสหรัฐจำนวนสี่พันล้านล้านเหรียญสหรัฐแล้วเห็นชัดว่าผู้คนวิตกกังวลเกี่ยวกับแรงกดดันของภาวะเงินเฟ้อเรื่องภาวะงบประมาณขาดดุลย์ของสหรัฐ และการเสื่อมค่าของเงินเหรียญสหรัฐ นักเศรษฐศาสตร์บางส่วนกำลังเป็นทุกข์ใจเกี่ยวกับภาวะ"สินทรัพย์ฟองสบู่" ในเมืองจีนกันแล้ว เงินสำหรับกระตุ้นภาวะเศรษฐกิจนั้นรัฐบาลจีนนำไปใช้ในการสร้างโครงสร้างพื้นฐานเพื่อช่วยบรรเทาความเจ็บปวดของการสูญเสียตำแหน่งงาน ตามโรงงานนับล้านๆ ตำแหน่งอันเนื่องมาจากการที่เศรษฐกิจโลกชะลอตัวลงแต่ก็พบกันด้วยว่า เงินสำหรับกระตุ้นเศรษฐกิจจำนวนมากอย่างเป็นกอบเป็นกำนั้น หลั่งไหลเข้าสู่ตลาดหุ้นและตลาดทรัพย์สินที่กำลังขยายตัวนั้นด้วย